open-index/open-wikipedia-markdown huggingface dataset:
Անկաշառը (ֆիլմ)

«Անկաշառը», 2017 թվականին ռեժիսոր Մոհամադ Ռասուլոֆի նկարահանած ֆիլմը։ Ներկայացվել է Կաննի կինոփառատոնի «Հատուկ հայացք» ծրագրում և արժանացել գլխավոր մրցանակին։ 2017 թվականին ներկայացվել է «Ոսկե ծիրան» միջազգային կինոփառատոնի «Խաղարկային ֆիլմերի մրցույթ» ծրագրումև արժանացել FIPRESCI ժյուրիի մրցանակի։

## Սյուժե
35-ամյա Ռեզան, ով վաղուց Թեհրանից տեղափոխվել էր հեռավոր մի գյուղ, զբաղվում է «ոսկե ձկնիկներ» բուծելով։ Նրա ընտանեկան կյանքին խանգարում է տեղական իշխանությունների կողմից ներկայացված մի «ընկերություն», որին պետք է այն տարածքը, որի վրա գտնվում է Ռեզայի տունը։ Ռեզան համառորեն դիմադրում է և չի համաձայնվում այն սրտաբաց առաջարկին, որի շնորհիվ կարող է մարել պարտքերը` չկորցնելով ապաստանը։ Դիմակայությունից տուժում են Ռեզայի կինն ու որդին։ Խնդիրն աստիճանաբար սաստկանում է։

## Դերեր
* Ռեզա Ախլաղիրադ
* Սուդաբե Բեյզաի
* Նասիմ Ադաբի
* Միսաղ Զարե
* Զեյնաբ Շաբանի
* Ժիլա Շահի

## Նկարահանող խումբ
* Պրոդյուսեր (ներ)՝ Մոհամադ Ռասուլոֆ, Քավե Ֆարնամ, Ռոզիտա Հենդիջանիա
* Ռեժիսոր՝ Մոհամադ Ռասուլոֆ
* Սցենարի հեղինակ՝ Մոհամադ Ռասուլոֆ
* Օպերատոր՝ Աշքան Աշքանի
* Նկարիչ՝ Սայիդ Ասադի
* Երաժշտությունը՝ եյման Յազդանյան
* Հնչյունային ձևավորող՝ Ալիռեզա Ալավյան
* Մոնտաժող՝ Մոհամադռեզա Մուինի, Մեյսամ Մուինի

## Ծանոթագրություններ

## Արտաքին հղումներ
* 

Կատեգորիա:2017 դրամա ֆիլմեր
Կատեգորիա:2017 ֆիլմեր
Կատեգորիա:Իրանական դրամա ֆիլմեր
Կատեգորիա:Պարսկերեն ֆիլմեր
Vivo

**Vivo**, չինական տեխնոլոգիական ընկերություն է, որում մշակվում և արտադրում են  սմարթֆոններ, սմարթֆոնների աքսեսուարներ, ծրագրային ապահովում և առցանց ծառայություններ։ Այն հիմնադրվել է 2009 թվականին Գուանդոնգ նահանգի Դոնգուան քաղաքում։ Բրենդը օգտագործում է Hi-Fi չիպեր իրենց սմարթֆոններում։ Կազմակերպության ծրագրային ապահովումը ներառում է Vivo App Store-ը, iManager-ը և ֆիրմային Funtouch OS-ը հիմնված Android օպերացիոն համակարգի վրա։   

2012 թվականին դուրս է եկել Vivo Х1 սմարթֆոնը։ Х1 հանդիսանում էր կազմակերպության առաջին հեռախոսը, որում օգտագործել էր Hi-Fi չիպը, որը մշակվել էր ամերիկյան կիսահաղորդչային արտադրությամբ զբաղվող  Cirrus Logic ընկերության կողմից։ Vivo շարունակեց աշխատանքը և 2013 թվականին թողարկեց աշխարհում առաջին 2K-էկրանով սմարտֆոնը՝ Xplay3s։ Կազմակերպության ստեղծած այլ հայտնի սմարտֆոններ են  x5pro-ն, X5Max-ը և  Xshot-ը։

2015 թվականի առաջին եռամսյակում Vivo-ն մտել է աշխարհի թոփ-10 սմարտֆոն արտադրող կազմակերպությունների ցանկի մեջ և համաշխարհային շուկայում իր մասնաբաժինը կազմել է 2,7%։ 2016 թվականի հունվար ամսի տվյալներով կազմակերպության միայն Շենչժենի և Նանկինի զարգացման կենտրոններում աշխատում են ավելի քան 1600 աշխատակիցներ։ Vivo սմարթֆոնների այժմ հանդիսանում են Հնդկական Պրեմիեր Լիգայի  հովանավորները  2016-2017 թվականների ընթացքում։

## Բրենդի աճ
Գրանցված լինելով առաջին անգամ 2009 թվականին՝ Vivo ներկայումս գրանցվել է ավելի քան 100 երկրներում։ Vivo-ն սկսել է իր միջազգային էքսպանսիան 2014 թվականին, երբ նա մուտք է գործել  թայլանդական  շուկա։Դրանից հետո ընկերությունն արագ շարունակել է իր աճը՝ իր գործունեությունը մեկնարկելով  Հնդկաստանում, Մալայզիայում, Ինդոնեզիայում, Վիետնամում, Մյանմարում և Ֆիլիպիններում։

## Գովազդային արշավներ
2017 թվականի հունիսին, Vivo-ն դարձել է Հնդկական Պրեմիեր Լիգայի տիտղոսային հովանավոր և շարունակելու է հովանավորությունը առաջիկա հինգ տարիների ընթացքում՝ մեծացնելով իր ներդրումների քանակը՝ 2,199 ռուփփի, որը 500%-ով գերազանցում էր նախորդ հովանավորչական պայմանագիրը։ 

2015 թվականի հոկտեմբերին դրանից հետո Vivo-ն դարձավ Հնդկաստանի Պրեմիեր Լիգայի տիտղոսային հովանավորը․ երկամյա պայմանագիրը ուժի մեջ էր մտնում 2016 թվականի մրցաշրջանից։

2017 թվականի հունիսին Vivo-ն հովանավորչական պայմանագիր ստորագրեց ՖԻՖԱ-ի հետ և դարձավ  2018 և 2022 թվականների Աշխարհի Առաջնության ժամանակ սմարթֆոնների պաշտոնական բրենդը։

2017 թվականի հուլիսին, Vivo-ն նորից դառնում է Հնդկաստանի Պրեմիեր Լիգայի տիտղոսային հովանավոր՝ կնքելով քառամյա պայմանագիր, որը ուժի մեջ է մտնելու 2018 թվականից։

## Բրենդի դեսպաններ
Ինդոնեզիայում  Vivo պաշտոնական դեմքերն են Ագնես Մոնիկան, Աֆգան Սյահրեզան, Պևիտա Պիրսը, Պրիլլի Լատուկոնսինան և Ալ Ղազալին։

Մալայզիայում կազմակերպությունը վարձել է Դաթո Սիթի Նուրհալիզային, որը ներկայացնում է կազմակերպության շահերը։

Ֆիլիպիններում Լեոն դե ՄաքՔոյը Vivo-ի առաջին ֆիլիպինցի դեսպանն է, իսկ Հնդկաստանում գովազդային դեմքն է Ռանվեեր Սինգը։

## Ծանոթագրություններ

Կատեգորիա:2009 հիմնադրված ընկերություններ
Կատեգորիա:Բջջային հեռախոս արտադրողներ
Կատեգորիա:Չինական ապրանքանիշներ
Մայքլ Հոլիկ

**Մայքլ Էնդրյու Հոլիկ** (, ), ամերիկացի դերասան։ Առավելապես հայտնի է «Grand Theft Auto IV» համակարգչային խաղում Նիկո Բելիկի կերպարը հնչյունավորելու և որպես ֆիզիկական մոդել ծառայելու համար։

## Կենսագրություն
Ծնվել է 1973 թվականի օգոստոսի 5-ին՝ Նյու Յորքի Բրուքլին թաղամասում։

Ավարտել է Կարնեգի Մելոն համալսարանի կերպարվեստի բակալավրիատը։

Օֆֆ-Բրոդվեյում խաղացել է «Դե Լա Գարդա», «Ֆուերզա Բրուտա», իսկ Բրոդվեյում՝ «Տարզան» և «Ջամփերներ» թատերական ներկայացումներում։ Էպիզոդիկ դերակատարումներ է ունեցել «Օրենք և կարգուկանոն», «Հավայի 5-0», «Օրենք և կարգուկանոն. հանցավոր մտադրություն», «Օրենք և կարգուկանոն. հատուկ զոհերի բաժին» և «Սեքսը մեծ քաղաքում» հեռուստասերիալներում։ Ներկայումս «Առյուծ արքան» մյուզիքլի լասվեգասյան ներկայացումներում մարմնավորում է Սկարի դերը։

«Grand Theft Auto IV» համակարգչային խաղում հնչյունավորել է գլխավոր խաղացող պրոտագոնիստ Նիկո Բելիկին, ինչպես նաև ծառայել որպես կերպարի ստեղծման նախատիպ։ Հետագայում Հոլիկը պնդում էր, որ չափազանց քիչ էր վարձատրվել կատարած աշխատանքի դիմաց․ այն դեպքում, երբ խաղի վաճառքից ստացված ընդհանուր հասույթը 600 000 000 ԱՄՆ դոլար էր, Հոլիկն ընդամենը ստացել էր 100 000 դոլար հոնորար։

Ամուսնացած է դերասանուհի Անջելա Ցայի հետ, ունի երկու զավակ։

## Ծանոթագրություններ

## Արտաքին հղումներ
* Պաշտոնական կայք (արխիվացված)
* Էջը IMDb.com կայքում

Կատեգորիա:20-րդ դարի ամերիկացի տղամարդ դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի տղամարդ հնչյունավորողներ
Կատեգորիա:Կարնեգի Մելոն համալսարանի շրջանավարտներ
Կատեգորիա:Նյու Յորք քաղաքում ծնվածներ
Կատեգորիա:Ամերիկացի տղամարդ թատերական դերասաններ
Մեղրու պետական քոլեջ

**Մեղրու պետական  քոլեջ**, միջին մասնագիտական ուսումնական հաստատություն։ Գտնվում է Մեղրի քաղաքի Զորավար Անդրանիկ փողոցում։ Ընդունելությունը կատարվում է 9-րդ և 12-րդ դասարանների կրթության հիմքով։ Քոլեջը հիմնվել է 2001 թվականի սեպտեմբերի 17-ին։ Քոլեջի տնօրեններ են եղել Ժորա Միրզոյանը, Հապետնակ Խաչիկյանը, Շուշիկ Բաբայանը (ժամանակավոր պաշտոնակար)։ 2014 թվականից քոլեջի տնօրենն է Թամամ Հովհաննեսյանը։

## Պատմություն
Մեղրիում միջին մասնագիտական պետական ուսումնական հաստատություն ունենալու գաղափարը շրջանառվել է դեռևս 1970-1980-ական թվականներին, սակայն քոլեջը հիմնադրվել է 2001 թվականին սեպտեմբերի 17-ին՝ Հայաստանի կառավարությունն թիվ 863 որոշմամբ։

Քոլեջը իր գործունեությունը սկսել է երեք կրթական ծրագրերով՝
# «Դասավանդում տարրական դասարաններում» (միջին մասնագիտական կրթական ծրագիր) 
# «Էկոնոմիկա, հաշվապահական հաշվառում և աուդիտ» (միջին մասնագիտական կրթական ծրագիր) 
# «Ավտոփականագործ» (նախնական մասնագիտական կրթական ծրագիր)

2002 թվականին ստեղծվել է ուսանողների ուժերով հրատարակվող քոլեջի «Ուսանող» ամսաթերթը, այնույհետև գյուղատնտեսական ուղղվածություն ունեցող «Արևիկ» պատանեկան ակումբը, որի սաները տարիներ շարունակ պարբերաբար մասնակցել են ԱՄՆ ԳԴ պատանեկան ուսուցողական ճամբարներին։
Հետագա տարիների ներդրվում են «Հայոց լեզվի և գրականության դասավանդում», «Իրավագիտություն» և «Փոխադրումների կազմակերպում և կառավարում տրանսպորտում» միջին մասնագիտական կրթական ծրագրերը։ 2004-2005 թվականներից իրականացվում է «Դասավանդում տարրական դասարաններում» և «Էկոնոմիկա, հաշվապահական հաշվառում և աուդիտ» մասնագիտություններով հեռակա ուսուցում, ստեղծվել է ժամանակակից համակարգչային լսարան, վերանորոգվել է քոլեջի շենքը։

2016 թվականին քոլեջում ներդրվել է ժամանակակից «Զբոսաշրջություն» մասնագիտությունը։

Մասնագիտական կրթություն ստանալու հետ զուգահեռ ուսանողների մասնակցությամբ կազմակերպվում են մշակութային, մարզական ու հայրենասիրական միջոցառումներ՝ կրթադաստիարակչական գործընթացը դարձնելով բազմաբովանդակ։ Պարբերաբար վերապատրաստվում են քոլեջի դասախոսները։

Հիմնադրման օրվանից քոլեջն ակտիվորեն համագործակցում է հասարակական կազմակերպությունների, տարածաշրջանի մի շարք հիմնարկ-ձեռնարկությունների, դպրոցների, հանրապետության տարբեր քոլեջների հետ։

## Մասնագիտություններ
* Զբոսաշրջություն
* Հաշվապահական հաշվառում
* Փոխադրումների կազմակերպում և կառավարում տրանսպորտում
* Նախադպրոցական կրթություն

## Ծանոթագրություններ
Հանս Հարթվիգ Բեզելեր

**Հանս Հարթվիգ Բեզելեր** (, ), գերմանացի ռազմական  գործիչ, հետևազորի գեներալ, Լեհական թագավորության 1915 թվականին Առաջին համաշխարհային պատերազմի ժամանակ գերմանական և ավստրո-հունգարական զորքերի կողմից գրավված տարածքի ռազմական նահանգապետ։

## Կենսագրություն
Ծնվել է իրավագիտության դոկտորի ընտանիքում։ 1868 թվականին ծառայության է անցել պրուսական բանակում, մասնակցել է 1870-1871 թվականների Ֆրանս-պրուսական պատերազմին։ 1888 թվականին ստացել է մայորի կոչում և պաշտոն գլխավոր շտաբում, 1898-1899 թվականներին եղել է գնդի հրամանատար, 1899 թվականին դարձել է օբերկվարտիրմեյստեր, 1903 թվականին ստացել է գեներալ-լեյտենանտի կոչում և դարձել դիվիզիայի հրամանատար, 1904 թվականին նշանակվել է ինժեներական զորքերի և ամրոցների գլխավոր տեսուչ, 1907 թվականին ստացել է գեներալի կոչում, 1911 թվականին զորացրվել է։

Եղել է պահեստազորի այն գեներալներից մեկը, ով նորից զորակոչվել է ծառայության 1914 թվականին կապված Առաջին համաշխարհային պատերազմի սկսվելու հետ և բանակում ստացել է կարևոր պաշտոններ, սկզբում ղեկավարելով 3-րդ ռեզերվային կորպուսը։ Ղեկավարել է բելգիական Անտվերպեն քաղաքի պաշարումը, որը գրավել է 1914 թվականի հոկտեմբերի 10-ին։ Այնուհետև եղել է գերմանական բանակի 4-րդ կորպուսի հրամանատարը, որը պարտվել է Իզերի ճակատամարտում։

1915 թվականի գարնանը փոխադրվել է Արևելյան ռազմաճակատ, որտեղ ղեկավարել է 10-րդ բանակի կազմում գտնվող կորպուսը, նույն թվականի օգոստոսի 20-ին նրա գլխավորությամբ զորքերը գրավում են Նովոգեորգիևսկը։ 1915 թվականի օգոստոսի 27-ից մինչև 1918 թվականի նոյեմբերը եղել է Լեհական թագավորության գերմանական ռազմական գեներալ-նահանգապետը` Վարշավա նստավայրով, գերմանական հովանավորության ներքո ցանկացել է ձևավորել լեհական կառավարություն և խորհրդարան, ինչպես նաև գերմանական հսկողության տակ գործող լեհական բանակ։  1916 թվականի հոկտեմբերի 4-ին դեկրետ է ընդունում 18-ից 45 տարեկան արական սեռի բոլոր լեհերին պարտադիր աշխատանքներում ներգրավելու վերաբերյալ։

Կոմպիենի զինադադարը և Նոյեմբերյան հեղափոխությունը Գերմանիայում վերջ դրեցին Բեզելերի կառավարմանը և Լեհաստանի անկախության հռչակումից հետո գերմանացի գեներալ-նահանգապետը գերմանական զավթիչ զորքերի հետ միասին լքեցին երկիրը։  Հայրենիքում կոշտ քննադատության ենթարկվեց ազգայնականների կողմից, զավթված տարածքներում  «լիբերալ» կառավարում իրականացնելու համար, մահացել է երեք տարի անց։

## Մատենագիտություն
* Bogdan Graf von Hutten-Czapski, Sechzig Jahre Politik und Gesellschaft, Volunme 1 - 2, Berlin: Mittler 1936

## Ծանոթագրություններ

## Արտաքին հղումներ
* Безелер, Ганс Гартвиг // Nordisk Familjebok
* Безелер, Ганс Гартвиг // Neue Deutsche Biographie

Կատեգորիա:Առաջին համաշխարհային պատերազմի մասնակիցներ
Կատեգորիա:Գերմանացի ռազմական գործիչներ
Կատեգորիա:Գերմանացի գեներալներ
Կատեգորիա:Գերմանացի զորավարներ
Կատեգորիա:Գերմանիայի քաղաքական գործիչներ
Կատեգորիա:Արվեստի և գիտության ոլորտում ունեցած վաստակի շքանշանակիրներ
Բորիս Բեկ-Սոֆիև

**Բորիս Բեկ-Սոֆիև** (, ), ռուսական կայսերական բանակի սպա, Ռուս-ճապոնական և Առաջին համաշխարհային պատերազմների մասնակից, Գեորգիևյան շքանշանի ասպետ։

## Կենսագրություն
Թիֆլիսի նահանգի ազնվականներից է, ծագումով ուղղափառ ադրբեջանական բեկական Սոֆիևների տոհմից է։ Հայրը` Աբաս-Կուլի-բեկ Սոֆիևը, Թերի կազակական զորքերի Վոլգյան գնդի զորական ավագ էր։ Մայրը` Միխալինա Ստեպանովնա Յակուբովսկին, ծագումով լիտվա-թաթարական տոհմից էր։ Ընդհանուր կրթությունը ստացել է Պսկովյան կադետական կորպուսում։ Ծառայության է անցել որպես շարքային յունկեր Ալեքսանդրովյան 3-րդ ռազմական ուսումնարանում, որն ավարտելուց հետո 1894 թվականին ստացել է պոդպորուչիկի կոչում և ծառայության անցել Կամայի 110-րդ հետևակային գնդում։ 1894 թվականին գործուղվում է 6-րդ հրետանային բրիգադ ծառայական փորձություն անցնելու և հրետանավոր դառնալու նպատակով։ 1896 թվականին փոխադրվում է 6-րդ հրետանային բրիգադ և հաշվառվում 8-րդ մարտկոցում։ 1898 թվականին փոխադրվում է 2-րդ հրետանային բրիգադ։ 1898 թվականի հուլիսի 19-ին ստանում է պորուչիկի, 1901 թվականի օգոստոսի 19-ին` շտաբս-կապիտանի կոչում։ Մասնակցել է 1904-1905 թվականների ռուս-ճապոնական պատերազմին։

1907 թվականին փոխադրվում է 1-ին Արևելասիբիրական մոտորային հրետանային դիվիզիոն` ստանալով կապիտանի կոչում։ 1912 թվականին փոխադրվում է 19-րդ հրետանային բրիգադա։ 1913 թվականին գործուղվում է Սպայական հրետանային դպրոց, որն ավարտում է
«բավարար» գնահատականով։ 1914 թվականին ստանում է փոխգնդապետի կոչում և նշանակվում 19-րդ հրետանային բրիգադի մարտկոցի հրամանատար։

Առաջին համաշխարհային պատերազմի սկզբում փոխադրվում է 65-րդ հրետանային բրիգադի 5-րդ մարտոցի հրամանատար։ 1915 թվականի հունվարի 13-ին պարգևատրվում է Սուրբ Գեորգիի 4-րդ աստիճանի շքանշանով։ 1915 թվականի օգոստոսի 22-ին պարգևատրվում է Սուրբ Գեորգիի 4-րդ աստիճանի շքանշանով, սրերով և ժապավենով։ 1915 թվականի նոյեմբերի 4-ին ստանում է գնդապետի կոչում։ 1916 թվականի ապրիլի 30-ին նշանակվում է 57-րդ հրետանային բրիգադի 1-ի դիվիզիոնի հրամանատար։

Քաղաքացիական պատերազմի ժամանակ մասնակցում է Սպիտակ շարժմանը։ Մասնակցում է Յարոսլավյան ապստամբությանը և Բրեդյան արշավանքին։ 1920 թվականին արտագաղթում է Հարավսլավիա, հետագայում Ֆրանսիա։ Մահացել է 1934 թվականի ապրիլի 25-ին, Փարիզում։

## Գրականություն
* Военная хроника // Русский инвалид : газета. - 1915. - 13 июня (№ 129). - С. 3.
* Альбом кавалеров ордена Св. Великомученика и Победоносца Георгия и Георгиевского оружия. - Издание Общества кавалеров ордена Св. Георгия и Георгиевского оружия. - Белград: Типография Державной Макарницы, 1935. - С. 104-105.
* Исмаилов Э. Э. Георгиевские кавалеры - азербайджанцы. - М.: Герои отечества, 2005. - С. 58, 170-178.

## Ծանոթագրություններ

## Արտաքին հղումներ
* Бек-Софиев Борис Александрович на сайте «Русская армия в Великой войне»

Կատեգորիա:Առաջին համաշխարհային պատերազմի մասնակիցներ
Կատեգորիա:Ռուս ռազմական գործիչներ
Կատեգորիա:Ռուսաստանի քաղաքացիական պատերազմի մասնակիցներ
Կատեգորիա:Սուրբ Ստանիսլավի 2-րդ աստիճանի շքանշանի ասպետներ
Կատեգորիա:Սուրբ Ստանիսլավի 3-րդ աստիճանի շքանշանի ասպետներ
Երկբուրգ

**Երկբուրգ**, եռաչափ բազմանիստ, որը կազմված է երկու բուրգերից, որոնցից մեկը մյուսի հայլելային արտացոլումն է։

## Ընդհանուր բնութագիր
Երկբուրգը բազմանիստ է, որը կազմված է երկու բուրգերից, որոնցից մեկը մյուսի հայլելային արտացոլումն է։ Բուրգերի միավորումից առաջանում է ընդհանուր պատկեր, որը նման է բազմանկյան։ Պարզ երկբուրգը կազմվում է երկու տետրաեդրների միավորումից։ Քառանկյուն բուրգերից կազմված երկբուրգը հայտնի է օկտաեդր անունով։ Բուրգերի նիստերի քանակի ավելացումով ստացվում է շրջան կամ էլիպս և կազմվում է երկու կոն։
Օրինակ հեքսաեդր երկբուրգը կազմված է երկու վեցանկյուն բուրգերից, որի կանոնավոր վեցանկյուն հիմքը ընդհանուր է երկուսի համար։

### Երկբուրգ կազմող տարրեր
* **Գաթաթներ**
* **Կողեր**՝ գծեր, որոնք միացնում են գագաթները
* **Նիստեր**՝ հարթ մակերեսներ, որոնք սահմանափակված են կողերով, եռանկյան կամ սեղանի ձևով։


Image:Tetrahedron.jpg|Տետրաեդր
Image:Octahedron.svg|Օկտաեդր
Image:Dodecadeltahedron-2.svg|Հեքսաեդր


## Բարդ երկրաչափական երկբուրգեր
Բյուրեղագիտության մեջ տերմինը օգտագործվում է բյուրեղների դասակարգման և բնութագրման համար, որոնք կազմված է երկու բուրգերից անկախ համաչափությունից, հայելային մասերից կամ մասերի միավորման ձևից։ Երկբուրգի տարրական ձևը օգտագործում են ավելի բարդ ձև ունեցող բյուրեղները փնութագրելու համար, օրինակ՝ բյուրեղների (ալմաստ) երեսարկման ժամանակ։ Օրինակ՝ օկտաեդրի ձևը, կազմված երկու հատած բուրգերով կամ կարդիոիդ (ալմաստի հակառակ ձև), որի մեկ կողմը բուրգ է, իսկ մյուսը հատած բուրգ։

Երկու տետրաեդրների միավորումը կարող է տալ նաև ավելի բարդ ձև՝ աստղաձև երկբուրգ։ Բյուրեղների և ալմաստնեի իրական ձևերը տարբերվում են բարձր իդեալական ձևերից, որոնք ուսումնասիրում են երկրաչափությունը ու մաթեմատիկան։

Օկտաեդրի ձևով բյուրեղավորվում են՝ 
* Ալմաստները
* Նատրիումի քլորիդը
* Պրովքսիտը
* Օլիվինը
* Ֆլուորիտը
* Շպինել

## Ծանոթագրություններ

## Արտաքին հղումներ
* http://www.cnshb.ru/AKDiL/0042/base/RD/000485.shtm
* http://www2.polito.it/didattica/polymath/htmlS/argoment/Matematicae/Giugno_06/TetraUnit/ 

Կատեգորիա:Բազմանիստեր
Դրոշակաձող

[200px|մինի|աջից|Դրոշակաձողեր [ՄԱԿ-ի շենքի դիմաց]]
**Դրոշակաձող** (), երկաթե, փայտյա կամ պլաստիկ ուղղահայաց ձող, որի վրա բարձրացնում են դրոշը։

Երբեմն դրոշակաձողը հագեցած է լինում տարբեր մեխանիզմներով, որպեսզի դրոշի վերև բարձրացնելը էլ ավելի հարմար լինի։

Աշխարհի ամենաբարձր դրոշակաձողի բարձրությունը հասնում է  170 մետրի, այն գտնվում է Սաուդյան Արաբիայում, Ջիդդա քաղաքում։ Դրոշակաձողը կառուցվել է 2014 թվականին մտցվել է Գինեսի ռեկորդների գրքի մեջ։

Բարձրությամբ երկրորդը գտնվում է Դուշանբեում։ Դրոշակաձողի շինարարությունը սկսվել է 2010 թվականի նոյեմբերի  24-ին, երբ Տաջիկստանը տոնել է ազգային դրոշի տոնը։ Պաշտոնական բացումը տեղի է ունեցել 2011 թվականի օգոստոսի   30-ին։ Դրոշակաձողի բարձրությունը կազմում է 165 մետր։ Բարձրությամբ երրորդ դրոշակաձողը գտնվում է Ադրբեջանում, Բաքու քաղաքում։ Դրոշակափայտի շինարարությունը ավարտվել է 2010 թվականին։

Մինչև 2010 թվականը ամենաբարձր դրոշակաձողը եղել է Թուրքմենստանի Աշխաբադի գլխավոր դրոշը, 133 մետր բարձրությամբ։ Ռուսաստանի դաշնության ամենաբարձր դրոշակաձողը միացված է Օստանկինո հեռուստաաշտարակի հետ։

## Ռեկորդային դրոշակաձողեր

## Տես նաև
*Դրոշ
*Հայաստանի դրոշ

## Ծանոթագրություններ

Կատեգորիա:Ազգային խորհրդանիշներ
Կատեգորիա:Դրոշներ
Կատեգորիա:Ծովագնացության եզրեր
Կատեգորիա:Փողոցային կահույք
Էդվարդ Աբգարյան

**Էդվարդ Արամի Աբգարյան** (), հայ փիլիսոփա, փիլիսոփայական գիտությունների դոկտոր, պրոֆեսոր։

## Կենսագրություն
Էդվարդ Աբգարյանը ծնվել է 1933 թվականին Ստեփանավանում։ 1959 թվականին ավարտել Է Երևանի պետական համալսարանի ֆիզիկայի ֆակուլտետը, 1962 թվականին՝ Մոսկվայի ավիացիայի ինստիտուտը։ 1960-1970 թվականներին եղել է թռչող սարքերի ճարտարապետ-մեխանիկոս,
1970-1971 թվականներին՝ ՀամԼԿԵՄ կենտկոմի բարձրագույն դպրոցի գիտական կենտրոնի լաբորատորիայի վարիչ, 1972- 1975 թվականներին՝ ԽՍՀՄ ՆԳՆ քրեագիտական տեղեկատվության հետազոտական կենտրոնի բաժնի պետ, 1975-1985 թվականներին՝ ՄՊՀ երիտասարդության կոմերիտական դաստիարակության լաբորատորիայի վարիչ, 1985-1996 թվականներին` Մոսկվայի առևտրային համալսարանի փիլիսոփայության և սոցիոլոգիայի ամբիոնի վարիչ, 1994 թվականից` Բիզնեսի և իրավունքի ինստիտուտի հիմնադիր-ռեկտոր։ ՌԴ անվտանգության պաշտպանության ու իրավակարգի ակադեմիայի անդամ։

Աշխատությունները հիմնականում վերաբերում են սոցիոլոգիայի և քրեագիտության բնագավառներում մաթեմատիկական մեթոդների կիրառման խնդիրներին։

## Պարգևներ, մրցանակներ
* «Սուրբ Սոֆիայի» շքանշան 
* «Հարյուրամյակի մեկենասներ»  հիմնադրամի «Մեկենաս» շքնշան 
* «Awards of Europe» միջազգային մրցանակի դափնեկիր

## Ծանոթագրություններ

Կատեգորիա:ԵՊՀ ֆիզիկայի ֆակուլտետի շրջանավարտներ
Կատեգորիա:Հայ պրոֆեսորներ
Կատեգորիա:Հայ փիլիսոփաներ
Կատեգորիա:Փիլիսոփայական գիտությունների դոկտորներ
Կորյուն Աբգարյան

**Կորյուն Աբգարի Աբգարյան** (), հայ ճարտարապետ, նկարիչ, գրաֆիկ, դիզայներ։

## Կենսագրություն
Կորյուն Աբգարյանը ծնվել է 1952 թվականին Երևանում։ Սովորել է Երևանի թիվ 10 միջնակարգ դպրոցում, այնուհետև` Երևանի պոլիտեխնիկական ինստիտուտում։ 1977-1992 թվականներին Երևանում կազմակերպել է «Աչքաբաց» մանկական գեղարվեստական ստուդիան։

Մասնակցել է բազմաթիվ ցուցահանդեսների։ Աբգարյանի աշխատանքները գտնվում են Ճապոնիայի, ԱՄՆ-ի, Մեծ Բրիտանիայի, Ֆրանսիայի, Գերմանիայի, Բելգիայի, Ռուսաստանի, Հայաստանի մասնավոր հավաքածուներում։

## Հեղինակային աշխատանքներ
* «Ժողովրդական արվեստների տուն», Վաղարշապատ
* «Կենցաղի տուն», Աշտարակ
* «ՌԻՈ» առևտրի և զվարճանքների համալիր (Բոլշայա Չերյոմուշկինսկայա փողոց, Մոսկվա)` համահեղինակ
* «Սելիգեր» հյուրանոց (Օստաշկով), վերակառուցման հեղինակ
* «Викар» ռեստորան (Լիտովսկայա բուլվար փողոց, տուն 5, Մոսկվա)` գեղարվեստական ձևավորում

## Անդամակցություն
* ԽՍՀՄ ճարտարապետների միության անդամ (1983)
* Մոսկվայի ճարտարապետների միության անդամ (2005)
* Հայաստանի ճարտարապետների միության անդամ (2006)

## Ծանոթագրություններ

Կատեգորիա:Հայ գրաֆիկներ
Կատեգորիա:Հայ դիզայներներ
Կատեգորիա:Հայ ճարտարապետներ
Կատեգորիա:Հայ նկարիչներ
Կատեգորիա:Հայաստանի ճարտարապետների միության անդամներ
Երջանիկ Աբգարյան

**Երջանիկ Ավետիսի Աբգարյան** (), հայտնի քաղաքական և պետական գործիչ, գիտնական, ազատամարտիկ։

## Կենսագրություն
Երջանիկ Աբգարյանը ծնվել է 1940 թվականի փետրվարի 8-ին, Աշտարակի շրջանի Արգել գյուղում։ Հայրը՝ Ավետիք Աբգարյանը զոհվել է Երկրորդ համաշխարհային պատերազմում՝ 1943 թվականին «Մալայա Զեմլյայում»։ 1958-1963 թվականներին որպես խառատ աշխատել է Երևանի կաբելի և սարքաշինության գործարաններում։ 1963-1968 թվականներին սովորել և ավարտել է Երևանի պետական համալսարանի արևելագիտության ֆակուլտետի արաբագիտական բաժինը։ 1968-1970 թվականներին ծառայել է խորհրդային բանակում՝ Ղրղզստանում տեղակայված ռազմական օդային բազայում որպես արաբերենի ռազմական թարգմանիչ։ 1970-1990 թվականներին աշխատել է ՀԽՍՀ ԳԱ արևելագիտության ինստիտուտում որպես գիտաշխատող։ Այդ ընթացքում, 1971-1972 թվականներին աշխատել է նաև Հարավային Եմենի Ադեն մայրաքաղաքում որպես խորհրդային ընկերություններից մեկի թարգմանիչ։

Երջանիկ Աբգարյանը եղել է Ղարաբաղյան շարժման ակունքներում։ Դեռ 1987 թվականին Լեռնային Ղարաբաղի հարցով ծավալված ընդհանուր ստորագրահավաքի կազմակերպիչներից ու իրականացնողներից էր։ 1988 թվականին Շարժման սկզբից ղեկավարում էր Հայաստանի Գիտությունների ակադեմիայի Արևելագիտության ինստիտուտի «Ղարաբաղ» ենթակոմիտեն, ապա համակարգում էր ԳԱ գիտական ինստիտուտների «Ղարաբաղ» ենթակոմիտեների աշխատանքը։ 1988 թվականի հոկտեմբերից Դավիթ Շահնազարյանի, Ավետիք Իշխանյանի, Արշակ Սադոյանի, Ալբերտ Բաղդասարյանի, Սմբատ Հակոբյանի հետ միասին ընդգրկվել է գաղտնի «Ղարաբաղ» կոմիտեի կազմում։ Գաղտնի այս կոմիտեն հաջողությամբ ղեկավարեց Ղարաբաղյան շարժումը մինչև 1989 թվականի մայիս՝ հիմնական «Ղարաբաղ» կոմիտեի կալանքի տակ գտնված 6 ամիսների ընթացքում։

1990-1995 թվականներին եղել է Գերագույն խորհրդի պատգամավոր, Հայոց համազգային շարժում կուսակցության անդամ։ 1990-1991 թվականներին եղել է Գետաշենի ենթաշրջանի և Շահումյանի շրջանի ՀՀՇ ջոկատների գործողությունների համակարգող։ Մասնակցել է Արցախյան ազատամարտին, մասնավորապես, Էրքեջ և Մանաշիդ գյուղերի ինքնապաշտպանական գործողություններին։  1992-1997 թվականներին աշխատել է ՀՀ Մաքսային վարչության պետ։ Ստեղծել է անկախ Հայաստանի մաքսային համակարգը, հեղինակել հանրապետության մաքսային օրենսդրությունը։ 1995-1999 թվականներին` ՀՀ ԱԺ պատգամավոր, Հայոց համազգային շարժում կուսակցության վարչության անդամ, Հայ ազգային կոնգրես կուսակցության վարչության անդամ։ «Արմատ» ժողովրդավարության և քաղաքացիական հասարակության զարգացման կենտրոն հ/կ-ի հիմնադիր անդամներից է։

## Մեջբերումներ Երջանիկ Աբգարյանից

## Մենագրություններ
# Եգիպտոսի 50-ական թվականների հողային ռեֆորմը։
# «Մուսուլման եղբայրների» շարժումն ու գաղափարախոսությունը։

## Ծանոթագրություններ

Կատեգորիա:Արգել գյուղում ծնվածներ
Կատեգորիա:Հայ պետական գործիչներ
Կատեգորիա:Հայ քաղաքական գործիչներ
Կատեգորիա:ՀՀ ԱԺ 1-ին գումարման պատգամավորներ
Կատեգորիա:Հայ արևելագետներ
Կատեգորիա:Հայ գիտնականներ
Կատեգորիա:Հայ ազատամարտիկներ
Կատեգորիա:ՀՀ ԳԽ 1-ին գումարման պատգամավորներ
Կատեգորիա:Արցախյան պատերազմի մասնակիցներ հայկական կողմից
Նայլա Մուավադ

**Նայլա Մուավադ** (, ), լիբանանցի քաղաքական գործիչ։ Լիբանանից դուրս հայտնի է որպես 1989 թվականի նոյեմբերի 22-ին սպանված Լիբանանի նախկին նախագահ Ռենե Մուավադի այրի։ 1991 թվականից Նայլա Մուավադը խորհրդարանի անդամ է, վերընտրվել է 2005 թվականի հունիսին և նույն թվականի հուլիսի 19-ին նշանակվել Սոցիալական հարցերի նախարար։

## Կենսագրություն
Նայլա Մուավադը ծնվել է Լիբանանի Բիշարի քաղաքում՝ ագիբ Իսա Էլ-Խուրիի և Էվելին Ռոչի ընտանիքում։ Նրա հայրը սերում էր նշանավոր մարոնիկական քրիստոնյա ընտանիքից և Լիբանանի հետխորհրդային անկախության առաջին նախագահ Բիշարա Էլ Խուրիի ազգականն էր։ Նա կրթվել է կաթոլիկ École des Franciscaines Mission դպրոցում, հետագայում ավարտել է Սենտ Ջոզեֆի համալսարանի ֆրանսիական գրականության և պատմության բաժինը՝ ստանալով բակալավրի աստիճան։ Անգլերեն ուսանել է Միացյալ Թագավորության Քեմբրիջի համալսարանում։

1962-1965 թվականներին Մուավադը «L'Orient» թերթում աշխատել է որպես լրագրող։ 1965 թվականին ամուսնացել է Ռենե Մուավադի հետ՝ հարուցելով շատերի զարմանքը, քանի որ նա հակառակորդ կլանի հետևորդ էր և Նայլայից մեծ էր 15 տարով։ Չնայած տարիքային տարբերությանն ու ընտանեկան ավանդական հակասությանը՝ հաջողված ամուսնություն էր, և զույգն ուներցավ երկու երեխա։ Ռիման ավարտել է Հարվարդի համալսարանի իրավագիտության բաժինը, Մայքլը՝ նույնպես իրավաբան է, ավարտել է Սորբոնի համալսարանը։

Սպանված ամուսնու ժառանգությունը շարունակելու համար Մուավադը 1990 թվականին հիմնադրել է Ռենե Մուավադ հիմանդրամը, որը Լիբանանում և արաբական աշխարհում իր գործունեությունն իրականացնում է սոցիալական արդարության և տնտեսական զարգացման բնագավառներում։ 1994 թվականից Նայլա Մուավադը Ժողովրդավարության հետազոտության և ուսումնառության կենտրոնի նախագահն է։

## Խորհրդարանական գործունեություն
1991 թվականին Մուավադը դարձել է Ազգային ժողովի անդամ՝ ներկայացնելով Լիբանանի հյուսիսում գտնվող Զգարտա-Տրիպոլի ընտրատարածքը։ Պաշտոնավարել է խորհրդարանական տարբեր հանձնաժողովներում (ֆինանսական, երեխաների իրավունքների, կրթության) պայքարել է կանանց և երեխաների իրավունքների համար, ընդդիմացել քաղաքական կոռուպցիային։ Հանդիսանում է քրիստոնյա խորհրդարանականների Qornet Shehwan Gathering (որը դեմ է արտահայտվում Սիրիայում ռազմական իրադրության համար) կոալիցիայի ականավոր անդամ և շարունակում է պայքարել ժամանակակից, ժողովրդավարական պետություն կառուցելու համար։ Նա նաև Սիրիայի կառավարությանը դեմ հանդես եկող քրիստոնյա և մուսուլման խորհրդարանականներից կազմված Ժողովրդավարական ֆորումի անդամ է։ Ներգրավված է նաև բազմակուսակցական խորհրդարանական բլոկ համարվող Ազգային ճակատում, որն աշխատում է քաղաքական բարեփոխումների համար։ 2005 թվականի մայիս-հունիս ամիսներին կայացած ընդհանուր ընտրություններում Նայլա Մուավադը պահպանել է իր տեղը խորհրդարանում։

2004 թվականին Մուավադը հայտարարել է այդ տարի կայանալիք նախագահական ընտրություններում իր թեկնածությունն առաջադրելու մասին։ Սակայն ընտրությունները հետաձգվել են մինչև 2007 թվական։

Մուավադի որդին՝ Մայքլը, 2006 թվականին ստեղծել է «Անկախության շարժում» նոր քաղաքական կուսակցությունը։

## Ծանոթագրություններ

Կատեգորիա:21-րդ դարի կին քաղաքական գործիչներ
Կատեգորիա:Լիբանանացի կին լրագրողներ
Կատեգորիա:Լիբանանի կին քաղաքական գործիչներ
Կատեգորիա:Լիբանանի քաղաքական գործիչներ
Կատեգորիա:Քեմբրիջի համալսարանի շրջանավարտներ
Դուրմիտոր լեռ

**Դուրմիտոր լեռ** (), գտնվում է Չեռնոգորիայի ազգային պարկում։ Ամենաբարձր կետը Բոբոտով-Կուկն է, որի բարձրությունը հասնում է 2523 մետրի։

## Ազգային պարկ
Դուրմիտոր ազգային պարկը ստեղծվել է 1952 թվականին։ ներառում է Դուրմիտոր լեռնային զանգվածը, ձորեր, գետեր, Տարան, Սուշիցան և Դրագան, ինչպես նաև Կորմանիցա բարձրավանդակի վերին մասը։ Ընդհանուր տարածքը 390.000 կմ² է։ 1980 թվականին այն հատարարվել է ՅՈՒՆԵՍԿՕ-ի Համաշխարհային ժառանգության ցանկում։ Ազգային պարկը ներառում է Թարա կիրճը, որի երկարությունը հասնում է 80 կիլոմետրի, իսկ խորությունը՝ 1300 մետրի։ Այս կիրճը առաջին ամենախոշոր կիրճն է Եվրոպայում և երկրորդն է աշխարհում ԱՄՆ-ի Գրանդ-Կանոնոմի Արիզոնա կիրճից հետո։

## Զբոսաշրջություն
Դուրմիտոր լեռնային զանգվածը Չեռնոգորիայի լեռնային տուրիզմի կենտրոնն է։ Տուրիստական ենթակառուցվածքը հիմնականում կենտրոնացված է Ժաբլյակ քաղաքում։ Ձմռանը հիմնական մարզաձևերից են՝ դահուկային սպորտը և սնոուբորդը։ Իսկ ամռանը կարելի է զբաղվել ալպինիզմով և հետիոտնային զբոսաշրջությամբ։ Նշանավոր վայրերի շարքում առավել շատ ուշադրության են մտանվում 18 սառցադաշտային լճերը։ Առավել հայտնի է Ցրնո-Էզերոն (սերբերեն Ցրնո-Էզերո նշանակում է «Սև լիճ»)։

## Ծանոթագրություններ

## Արտաքին հղումներ
* Страница национального парка «Дурмитор» 

Կատեգորիա:Լեռնազանգվածներ այբբենական կարգով
Կատեգորիա:Համաշխարհային ժառանգություն Չեռնոգորիայում
Կատեգորիա:Չեռնոգորիայի ազգային պարկեր‎
Կեցություն ստեղծելով

**Կեցություն ստեղծելով** (, այլ անվանումներ` A Busted Johnny / Doing His Best / Take My Picture / Troubles), Չարլի Չապլինի մասնակցությամբ առաջին կարճամետրաժ ֆիլմը։

## Սյուժե
Ջոննին իր լրագրող ընկերոջից փող է պարտք վերցնում, որպեսզի նվեր գնի մի գեղեցիկ աղջկա համար։ Ջոննիի ընկերը պատրասվում էր ամուսնանալ մի աղջկա հետ, ում համար նախատեսված էր նվերը։ Չնայած ընկերոջ բարկությանը, Ջոննին չի հրաժարվում լրագրող ընկերոջից հարսնացուին խլելու մտքից։ Նա իր ընկերոջից գողանում է լուսանկարչական ապարատը, որի մեջ կային ողբերգական լուսանկարներ և փորձում է այն վաճառել խմբագրությանը։ Ֆիլմն ավարտվում է մրցավազքով։

## Գեղարվեստական առանձնահատկություններ

## Դերերում
* Չարլի Չապլին - Ջոննի
* Վիրջենիյա Քյորթլի - աղջիկ
* Էլիս Դեվենփորթ - մայրիկ
* Հենրի Լերման - լրագրող
* Մինտա Դյորֆի - կին
* Չեստեր Կոնկլին - ոստիկան
* Տամմանի Յանգ

## Ծանոթագրություններ

## Արտաքին հղումներ
* 
* Ֆիլմն ինտերնետ-արխիվում
* 

Կատեգորիա:1914 ֆիլմեր
Կատեգորիա:Ամերիկյան կինոկատակերգություններ
Կատեգորիա:Ամերիկյան սև-սպիտակ ֆիլմեր
Կատեգորիա:Կարճամետրաժ ֆիլմեր
Կատեգորիա:Համր ֆիլմեր
Կատեգորիա:1910-ականների ամերիկյան ֆիլմեր
Կատեգորիա:1910-ականների անգլերեն ֆիլմեր
We Don’t Talk Anymore

**«We Don’t Talk Anymore»** (), երգ ամերիկացի երգիչ և կոմպոզիտոր Չարլի Փութի *[[Nine Track Mind]]* դեբյուտային ստուդիական ալբոմից։ Ձայնագրվել է դերասանուհի և երգչուհի Սելենա Գոմեսի մասնակցությամբ, թողարկվել է 2016 թվականի մայիսի 24-ին Atlantic Records լեյբլում որպես ալբոմի երրորդ սինգլ։ Երգը գրել են Չարլի Փութը, Jacob Kasher Hindlin-ը, Սելենա Գոմեսը, պրոդյուսերը եղել է Չարլի Փութը։ Սինգլն զբաղեցրել է № 9 հորիզոնականը ԱՄՆ-ի (Billboard Hot 100) հիթ-շքերթում և ներառվել է մի քանի հիթ-շքերթների լավագույնների մեջ (այդ թվում նաև № 9 հորիզոնականը Adult Top 40-ում)։ Տեսահոլովակն ունեցել է մեծ հաջողություններ (ավելի քան 1,2 միլիարդ դիտում)։ ԱՄՆ-ում սինգլը վաճառվել է ավելի քան 1 միլիոն օրինակով և ստացել պլատինե կարգավիճակ։

## Կոմերցիոն հաջողություններ
«We Don’t Talk Anymore»-ը հասել է բրիտանական հիթ-շքերթի 14-րդ հորիզոնականին։
Երգն զբաղեցրել է № 9 հորիզոնականը Billboard Hot 100-ում։ «We Don’t Talk Anymore»-ը նաև հասել է № 9 հորիզոնականի Adult Top 40 հիթ-շքերթում, № 13-ի Adult Contemporary հիթ-շքերթում և № 11 հորիզոնականի Mainstream Top 40 հիթ-շքերթում։ Մինչ 2016 թվականի փետրվար վաճառվել է սինգլի 513,700 օրինակ։ ԱՄՆ-ում սինգլը վաճառվել է ավելի քան 1 միլիոն օրինակով և ստացել պլատինե կարգավիճակ։

## Երաժշտական տեսահոլովակ
Տեսահոլովակի ռեժիսորը եղել է Phil Pinto-ն, պրեմիերան կայացել է 2016 թվականի օգոստոսի 2-ին BuzzFeed ալիքով։

## Արձագանքներ
Երգը ստացել է դրական արձագանքներ երաժշտական քննադատների և այնպիսի ինտերնետ-հրատարակությունների կողմից, ինչպիսիք են՝ *[[Spin (ամսագիր)|Spin]]*, NJ.com, MTV, Fuse, *[[Billboard]]*, Idolator, Vulture.com:

Ընդգրկվել է 2016 թվականին ԱՄՆ-ի սինգլների տարեվերջյան հիթ-շքերթում, որ կազմել էր Billboard-ը (№ 50 հորիզոնական)։

## Հիթ-շքերթներ

### Ամենշաբաթյա հիթ-շքերթներ

### Տարեվերջյան հիթ-շքերթներ

## Հավաստագրեր

## Ծանոթագրություններ

## Արտաքին հղումներ
*  (ավելի քան 1 միլիարդ դիտում)

Կատեգորիա:Երգեր այբբենական կարգով
Կատեգորիա:Զուգերգեր
Կատեգորիա:Սելենա Գոմեսի երգեր
Արդարության քայլերթ (2017)

**Արդարության քայլերթ** (), խաղաղ քայլերթ Թուրքիայում, որը սկսվել է 2017 թվականի հունիսի 15-ին և ավարտվել 2017 թվականի հուլիսի 15-ին։ Քայլերթը սկսվել է Անկարայում և ավարտվել Ստամբուլի Մալթեփե շրջանում։ Քայլերթի նպատակը հասարակ քաղաքացիների բողոքի արտահայտումն էր, ընդդեմ կառավարության կողմից իրականացվող գործողությունների՝ հատկապետ հեղաշրջման անհաջող փորձի արդյունքում իրականացվող ձերբակալությունների։ Հեղաշրջման փորձից հետո իշխող Արդարություն և զարգացում կուսակցության կազմից ձևավորված կառավարությունը հայտարարել էր արտակարգ դրություն։ Դրանից հետո ավելի քան 50 000 մարդ ձերբակալվել է, իսկ մոտ 140 000 մարդ հեռացվել է աշխատանքից։ Բողոքի երթը ղեկավարել է թուրք քաղաքական գործիչ Քեմալ Քըլըչդարօղլուն, ի պատասխան նրա, որ ձերբակալվել էր Էնիս Բերբերօղլուն։ Վերջինս ԶԼՄ-ներին էր փոխանցել մի տեսագրություն, որտեղ երևում էր, թե ինչպես են թուրքական հատուկ ծառայությունները զենք և զինամթերք ուղարկում Սիրիա։ Քայլերթը ավարտվել է Ստամբուլում, որտեղ տեղի է ունեցել հանրահավաք։ Հանրահավաքի ժամանակ ելույթ է ունեցել Քեմալ Քըլըչդարօղլուն՝ նշելով, թե ինչ մեծ ազդեցություն ունի թուրքական կառավարությունը երկրի դատական համակարգի վրա։

Թուրքիայի նախագահ Ռեջեփ Թայիփ Էրդողանը հայտարարել է, որ քայլերթը անօրինական է։ Քայլերթի ժամանակ, վարչապետ Բինալի Յըլդըրըմը և նախագահ Էրդողանը քայլերթը համեմատել են հեղաշրջման անհաջող փորձի հետ և մեղադրել Քըլըչդարօղլուին և նրա կողմնակիցներին՝ Ֆեթուլլահ Գյուլենին և նրա կողմնակիցներին սատարելու մեջ, ովքեր, ըստ թուրքական կառավարության, կանգնած են հեղաշրջման փորձի ետևում։ ԱԶԿ-ի կողմնակիցներն էլ հակացույցեր են կազմակերպել։ Ոստիկանները ապահովել են քայլերթի մասնակիցների անվտանությունը։ Քայլերթը ավարտվել է Ստամբուլի Մալթեփե շրջանում, որտեղ ձերբակալվել էր Բերբերօղլուն։ Ցուցարարները հասել են մինչև Մալթեփեյի բանտ։

Նախքան երթի մեկնարկը Քըլըչդարօղլուն հայտարարել էր, որ իրենք չեն ցանկանում, որ բանտերում լրագրողներ և ուսուցիչներ լինեն։ Նա հայտարարել էր, որ Թուրքիայի քաղաքացիները չեն ցանկանում բնակվել մի երկրում, որտեղ չկա արդարություն։ Նա հավելել էր, որ ժամանակն է վերջ տալու այս ամենին։

Թուրքական «Hürriyet» օրաթերթը երթը համեմատել է 1930 թվականին տեղի ունեցած Մահաթմա Գանդիի Աղի երթի հետ։ Հարյուր հազարավոր մարդիկ ընթացքում միացել են երթին՝ վանկարկելով «ադալեթ» (թուրքերեն նշանակում է արդարություն), «իրավունքներ, օրենք, արդարություն»։ Երթին մասնակցել են քաղաքական տարբեր կուսակցությունների ներկայացուցիչներ, արհմիությունների ներկայացուցիչներ, շարքային քաղաքացիներ։ 2017 թվականի հուլիսի 6-ին ամերիկյան «Bloomberg» գործակալությունը հայտարարել է, որ այդ պահին երթին մասնակցել է 30 000 մարդ։ Երթի մասնակիցները քայլել են ծանր պայմաններում, օրական մոտ 20 կիլոմետր՝ շոգ եղանակի և անձրևի պայմաններում։ Հաղորդվում է, որ մեկ մարդ մահացել է՝ սրտի կաթվածից։ Երթի մասնակիցները գիշերել են վրաններում։

## Ծանոթագրություններ

Կատեգորիա:2017 Թուրքիայում
Կատեգորիա:Թուրքիայի պատմություն
Սիռո Գեռա

**Սիռո Գեռա** (, ), կոլումբիացի ռեժիսոր, սցենարիստ։

## Կենսագրություն
Սիռո Գեռան ծնվել է 1981 թվականին Կոլումբիայի Սեսար շրջանի Ռիո դե Օրո քաղաքում։ Ավարտել է Կոլումբիայի ազգային համալսարանի կինոյի և հեռուստատեսության բաժինը։ 2004 թվականին՝ 23 տարեկան հասակում նկարահանել է իր առաջին ֆիլմը՝ «Թափառող ստվերներ», որը Կոլումբիայից ընտրվել է ներկայացնելու Օսկարի 78-րդ մրցանակաբաշխության ժամանակ որպես լավագույն օտարալեզու ֆիլմ, սակայն այդ անվանակարգում հաղթող չի ճանաչվել։ «Քամու ճամփորդությունները» ֆիլմը ներկայկացվել է 2009 թվականի Կաննի կինոփառատոնի «Հատուկ հայացք» ծրագրում և Կոլումբիայից ընտրվել է ներկայացնելու Օսկարի 82-րդ մրցանակաբաշխության ժամանակ որպես լավագույն օտարալեզու, սակայն այդ անվանակարգում հաղթող չի ճանաչվել։

2015 թվականին նկարահանված Օձի գրկում ֆիլմը ցուցադրվել է Կաննի 2015 թվականի կինոփառատոնի «Ռեժիսորներ երկշաբաթ» ծրագրում և արժանացել C.I.C.A.E. մրցանակի։ Ֆիլմը մրցանակների է արժանացել նաև Օդեսայի և Լիմայի միջազգային կինոփառատոներում։ 2015 թվականին «Օձի գրկում» ֆիլմը ներկայացվել է Ոսկե ծիրան կինոփառատոնի Խաղարկային ֆիլմերի մրցույթ ծրագրում։ Օսկարի 88-րդ մրցանակաբաշխությանն առաջադրվել է որպես Լավագույն օտարալեզու ֆիլմ՝ դառնալով առաջին կոլումբիական ֆիլմը, որ առաջադրվել է այս մրցանակի համար։
[մինի|Վարպետության դաս [Ոսկե ծիրան կինոփառատոնի շրջանակներում, Երևան]]

## Ֆիլմեր

## Ծանոթագրություններ

## Արտաքին հղումներ
*
*Ciro Guerra at Proimágenes

Կատեգորիա:Կոլումբիացի ռեժիսորներ
Կատեգորիա:Կոլումբիացի սցենարիստներ
Էմիլ Սթանգ (այլ կիրառումներ)

**Էմիլ Սթանգ** անվանումը կարող է ունենալ հետևյալ կիրառումները․

* Էմիլ Սթանգ - նորվեգացի պետական գործիչ, Նորվեգիայի վարչապետ (3 անգամ), իրավաբան, Նորվեգիայի պահպանողական կուսակցության առաջնորդ, անկախ Նորվեգիայի առաջին վարչապետ Ֆրեդերիկ Սթանգի որդին,
* Էմիլ Սթանգ - նորվեգացի քաղաքական գործիչ, իրավաբան, դատավոր։
Օձի գրկում

**Օձի գրկում** (), կոլումբիացի կինոռեժիսոր Սիռո Գեռայի 2015 թվականին նկարահանած ֆիլմը։ Սցենարը հիմնված է Թեոդոր Կոխ Գրյունբերգի և Ռիչարդ Էվանս Շուլցի օրագրերի հիման վրա։ Կաննի 2015 թվականի կինոփառատոնի «Ռեժիսորներ երկշաբաթ» ծրագրում արժանացել է C.I.C.A.E. մրցանակի, ինչպես նաև առաջադրվել է Օսկար մրցանակի՝ որպես լավագույն օտարալեզու ֆիլմ։ 2015 թվականին Երևանում արժանացել է Խաղարկային ֆիլմերի գլխավոր՝ «Ոսկե ծիրան» մրցանակին։

## Սյուժե
Ֆիլմը պատմում է 1909 և 1940 թվականների երկու պատմություններ, երկուսն էլ ամազոնցի շաման Կարամակատեի մասին, ով իր ցեղի վերջին մարդն է։ Նա ճանապարհորդում է գիտնականների՝ գերմանացի Թեոդոր ֆոն Մարցիուսի և ամերիկացի Էվանի հետ, որոնք փորձում են գտնել սրբազան բույսը։

## Դերեր
* Յան Բիժվե
* Նիկոլաս Բոլիվար
* Բրիոն Դեյվիս
* Յաուենկու Միգուե
* Լուիջի Սկիամաննա
* Նիբիո Տոռես

## Նկարահանող խումբ
* Պրոդյուսեր՝ Քրիստինա Գալյեգո
* Ռեժիսոր՝ Սիռո Գեռա
* Սցենարի հեղինակներ՝ Սիռո Գեռա, Ժակ Տուլմոնդ
* Օպերատոր՝ Ավիդ Գալյեգո
* Նկարիչ՝ Անխելիկա Պերերա
* Երաժշտությունը՝ Նասկույ Լինարես
* Հնչյունային ձևավորող՝ Կարլոն Գարսիա
* Մոնտաժող՝ Էտիեն Բուսակ, Քրիստինա Գալյեգո

## Մրցանակներ, անվանակարգեր
* 2015 - Կաննի կինոփառատոնի C.I.C.A.E. մրցանակ
* 2015 - Խաղարկային ֆիլմերի գլխավոր՝ «Ոսկե ծիրան» մրցանակ, Երևան
* 2015 - Հավանայի կինոփառատոնի լավագույն մոնտաժ և լավագույն երաժշտություն մրցանակ
* 2015 - Հնդկական կինոփառատոնի «Ոսկե սիրամարգ» լավագույն ֆիլմ մրցանակ 
* 2015 - Մար դել Պլատա կինոփառատոնի լավագույն ֆիլմ մրցանակ
* 2015 - Օդեսայի կինոփառատոնում ժյուրիի հատուկ հիշատակում
* 2015 - Մյունխենի կինոփառատոնի մրցութային ծրագրի մասնակցություն
* 2015 - Սան Սեբաստիանի կինոփառատոնի «Հորիզոններ» ծրագրի մասնակցություն
* 2016 - «Օսկարի» նոմինանտ լավագույն օտարալեզու ֆիլմի համար
* 2016 - «Արիել» մրցանակ լավագույն լատիաամերիկյան ֆիլմի համար
* 2016 - «Սանդենս» կինոփառատոնի Ալֆրեդ Պ. Սլոանի մրցանակ
* 2016 - «Անկախ հոգի» անվանակարգի նոմինանտ լավագույն միջազգային ֆիլմի համար
* 2016 - Ստամբուլի կինոփառատոնում հատուկ հիշատակում
* 2016 - Ռոտերդամի կինոփառատոնի Dioraphte Award
* 2017 - Արգենտինայի կինոքննադատների ընկերակացության մրցանակի նոմինանտ իսպաներենով լավագույն օտարալեզու ֆիլմի համար

## Ծանոթագրություններ

## Արտաքին հղումներ
*  
*  
* 

Կատեգորիա:2010-ականների արկածային ֆիլմեր
Կատեգորիա:2015 դրամա ֆիլմեր
Կատեգորիա:2015 ֆիլմեր
Կատեգորիա:Արգենտինական ֆիլմեր
Կատեգորիա:Գերմաներեն ֆիլմեր
Կատեգորիա:Գրական ստեղծագործությունների էկրանավորումներ
Կատեգորիա:Իսպաներեն ֆիլմեր
Կատեգորիա:Կոլումբիական ֆիլմեր
Կատեգորիա:Պորտուգալերեն ֆիլմեր
Կատեգորիա:Սև-սպիտակ ֆիլմեր
Կատեգորիա:Ֆիլմեր, որոնց գործողությունները տեղի են ունենում 1940-ականներին
Կատեգորիա:Ֆիլմեր, որոնց գործողությունները տեղի են ունենում 1909 թվականին
Կատեգորիա:Ֆիլմեր, որոնց գործողությունները տեղի են ունենում 1940 թվականին
Կատեգորիա:2010-ականների իսպաներեն ֆիլմեր
Կատեգորիա:2010-ականների արգենտինական ֆիլմեր
Մլետ

**Մլետ** (, , ), կղզի Խորվաթիայի հարավային մասում։ Կղզին շատ անգամ անցել է ձեռքից ձեռք։ 1345 - 1808 թվականներին Մլետը պատկանել է Դուբրովնիցկի Հանրապետությանը։

## Աշխարհագրություն
thumb|200px|Մլետ կղզու քարտեզը
thumb|200px|Կղզու Սուրբ Մարիամ վանքը
Կղզու մակերեսը 100,41 կմ² է, երկարությունը՝ մոտ 37 կմ, լայնությունը՝ 3 կմ։ Ջրափնյա գծի երկարությունը կազմում է 131,3 կմ։ Մլետը Ադրիատիկ ծովի հարավային և արևելյան մասի մեծ կղզիներից է։ Այն Խորվաթիայի առավել անտառապատ կղզիներից է (72 %-ը անտառածածկ է)։

Կղզու բնակչությունը կազմում է 1111 մարդ (2001), որի 99 %-ը խորվաթներ են։ Կղզում մեծ քաղաքներ չկան։ Մլետի արևմտյան մասում գտնվում է Ազգային պարկ, իսկ արևելյան մասը հայտնի է գեղատեսիլ ծովախորշերով։ Կղզու շրջակայքում ճանապարհ է կառուցվել։ Մլետը ընկած է Պլեշաց թերակղզուց հարավ։ Կղզի են գնում Դուբրովնիկ և Տրեսնետո կանոնավոր և զբոսաշրջային չվերթները։

## Ազգային պարկ
thumb|150px|Մլետ Ազգային պարկը
Կղզու արևմտյան մասը զբաղեցնում է «Մլետ» Ազգային պարկը, որը հիմնադրվել է 1960 թվականի նոյեմբերի 12-ին։ Ազգային պարկի հիմնական տեսարժան վայրերը երկու աղի լճերն են՝ Մեծ լիճ (Veliko, մակերեսը 45 հա է, խորությունը՝ 46 մ), Փոքր լիճ (Malo, մակերեսը 24 հա է, խորությունը՝ 29 մ)։ Մեծ լիճը գտնվում է Սուրբ Մարիամ կղզում։

Կղզու բուսական և կենդանական աշխարհը եզակի է։ Դարեր շարունակ կղզում առանձնացվել են երկու էկոլոգիական աղետի գոտի։ Առաջին ալիքը կապված է նրանով, որ 12-րդ դարում միաբանները Մեծ լիճը միացրել են ծովի հետ, որը հանգեցրել է քաղցրահամ ջրի աղիացմանը։ Երկրորդ ալիքը առաջացրել են մանգուստները, որոնց միջնադարում ձեռք են բերել կղզու պաշտպանության համար։ Դրա պատճառով կրճատվել է օձերի, վայրի թռչունների գլխաքանակը։ Հիմա կղզու էկոհամակարգը վերականգնել է հավասարակշռությունը։

## Ծանոթագրություններ

## Արտաքին հղումներ
* Մլետ կղզի  

Կատեգորիա:1960 հիմնադրված բնության հատուկ պահպանվող տարածքներ
Կատեգորիա:Ադրիատիկ ծովի կղզիներ
Կատեգորիա:Խորվաթիայի ազգային պարկեր
Կատեգորիա:Խորվաթիայի կղզիներ
Կատեգորիա:Խորվաթիայի տեսարժան վայրեր
Աշա (քաղաք)

**Աշա** (), քաղաք Աշինսկի շրջանում, որը գտնվում է Ռուսաստանի Չելյաբինսկի մարզում։ Վարչական կենտրոնը Աշինսկի շրջանն է։ Բնակչությունը կազմում է 29 946 մարդ։

Կառավարության կարգադրությամբ 2014 թվականի հուլիսի 29-ին Ռուսաստանի Դաշնության համար 1398 ցանկի կառավարության կանոնադրությամբ հաստատվեց քաղաքները։

## Աշխարհագրություն
Քաղաքը գտնվում է արևմտյան հատվածում, Բաշկորտոստանի հանրապետության սահմանի մոտ, Կառատայ լեռնաշղթայի ստորոտում, Սիմ գետի վրա (ներհոսքը Սպիտակ գետից), Աշա գետի տիրապետության տակ՝ Չելյաբինսկից 377 կմ արևմուտք ընկած հատվածում։

## Պատմություն
Քաղաքը հիմնադրվել է 1898 թվականին, կառուցման հետ կապված է Աշա-Բալաշովա թուջի գործարանը։ Քաղաքի օրը նշվում է հուլիսի երրորդ շաբաթ օրը։
Անվանումը ունի երկու մեկնաբանություն։ Մեկը դիտարկում է տեղի բնական պայմանների գնահատման տեսանկյունից, Թուրքմենական –աշ-, -աս- բային մոտեցրած՝ որոնք նշանակում են անցնել, ցատկել (լեռները), այսինքն գետն (Աշա) անցնում է լեռան միջով։ Այլ մեկնաբանությամբ անունը կապում է Ասի գետի հետ, որի հոսքի սկիզբը Բաշկորտոստանի հանրապետությունն է։
2012 թվականին Աշա քաղաքի մոտ գտնվող քարանձավում առաջին անգամ հայտնաբերվել է վայրենակերպի ատամ, որի մատավոր տարիքը գնահատվել է 120 հազար տարի։ Ավելի վաղ համարվում էր, որ նրանք այստեղ երբեք չեն գտնվել։

## Բնակչություն
2016 թվականի հունվարի 1-ի տվյալներով քաղաքի բնակչությունը գտնվում է 503-րդ տեղում՝ Ռուսաստանի Դաշնության 1112 քաղաքների մեջ։

## Տնտեսություն
Մինչև 1990-ականներին գործել է ուզկոկոլնիի երկաթուղին, որն արտահանում է փայտ։

## Մշակույթ
Քաղաքում գործում է արդյունաբերական տեխնիկում, որը Հարավային ՈՒրալի պետական համալսարանի մասնաճյուղն է։ Կան նաև բնապահպանական թանգարաններ, պատմաերկրագիտական թանգարաններ և թանգարանա-ցուցահանդեսային կենտրոններ։

Կա ֆուտբոլային ակումբ՝ «Մետալուրգը»։ Աշայի մոտակայքում գտնվում է լեռնադահուկային հանգստավայր՝ Ադժիգարդակ, պահպանվող բնական օբյեկտ՝ Լիպովի լեռը։

## Զանգվածային լրատվության միջոցները
### Հեռուստատեսություն (եթերային)
* Ռոսիա 1-4-րդ ալիք
* Առաջին ալիք (Ռուսաստան)-9-րդ ալիք
* ՌԵՆ ՏՎ-12-րդ ալիք
* ՆՏՎ-23-րդ ալիք
* Հինգերորդ ալիք (Ռուսաստան)-28-րդ ալիք

## Ծանոթագրություններ

## Գրականություն
* Аша — описание города в энциклопедии Ашинского района
* 

## Արտաքին հղումներ
* Официальный сайт администрации Ашинского городского поселения 
* Фотографии города Аша

Կատեգորիա:1898 թվականին հիմնադրված բնակավայրեր
Սոֆիա Էրնանս Կոստա

**Սոֆիա Էրնանս Կոստա** (, ), իսպանացի պետական և քաղաքական գործիչ, Իսպանիայի 10-րդ, 11-րդ և 12-րդ գումարման պատգամավորական ժողովի անդամ։

## Կենսագրություն
Սոֆիա Էրնանս Կոստան ծնվել է 1970 թվականի հունիսի 21-ին Իվիսայում։ Իրավաբանական կրթություն ստանալուց հետո աշխատել է Իբիսայի քաղաքային խորհրդում։ 2000-2004 թվականներին եղել է Բալեարյան կղզիների սոցիալիստական կուսակցության գործադիր անդամ։

1995 թվականի Իսպանիայի Թագավորության քաղաքային ընտրություններում ընտրվել է Բալեարյան կղզիների սոցիալիստական կուսակցության քաղաքային խորհրդի ղեկավար։ 1999 թվականին տեղի ունեցած Բալեարյան կղզիների խորհրդարանական ընտրությունների արդյունքում դարձել է պատգամավոր։

2008-2011 թվականներին նշանակվել է Իբիցայի և Ֆորմեներիայի ընդհանուր պետական վարչության կադրային տնօրեն։ 2011 թվականին ընտրվել է Իսպանիայի Կորտեսի պատգամավոր։ Այս պաշտոնում վերընտրվել է նաև 2015 և 2016 թվականներին։

## Ծանոթագրություններ

## Արտաքին հղումներ
* «Sería absurdo ignorar a los ´indignados´; tenemos que escucharles y cambiar cosas». Entrevista para el Diario de Ibiza el 15 de octubre de 2011.

Կատեգորիա:Իսպանիայի կին քաղաքական գործիչներ
Կատեգորիա:Իսպանիայի պետական գործիչներ
Խոակին Ալբալադեխո Մարտինես

**Խոակին Ալբալադեխո Մարտինես** (, ), իսպանացի պետական և քաղաքական գործիչ, Իսպանիայի 11-րդ և 12-րդ գումարման պատգամավորական ժողովի անդամ։

## Կենսագրություն
Խոակին Ալբալադեխո Մարտինեսը ծնվել է 1973 թվականի սեպտեմբերի 11-ին Վալենսիայի ինքնավար համայնքի Տոռեվիեխա քաղաքում։

Սովորել է Ալիկանտեի համալսարանի իրավաբանության ֆակուլտետում, որն ավարտելուց հետո աշխատել է, որպես անշարժ գույքի գործակալ և քաղաքային գույքի կառավարիչ։ Շուտով դարձել է Իսպանիայի Ժողովրդական կուսակցության գլխավոր քարտուղարը։

2007 թվականին Իսպանիայի Թագավորությունում տեղի ունեցած ընտրություններից հետո ընտրվել է Տոռեվիեխայի քաղաքային խորհրդի խորհրդական։ 2015 թվականին ընտրվել է Իսպանիայի Կորտեսի պատգամավոր՝ Ալիկանտեի ընտրատարածքից։

## Ծանոթագրություններ

Կատեգորիա:Իսպանիայի կորտեսի պատգամավորներ
Կատեգորիա:Իսպանիայի պետական գործիչներ
Կատեգորիա:Իսպանիայի քաղաքական գործիչներ
Կատեգորիա:Փաստաբաններ
Լորետո Կասկալես Մարտինես

**Լորետո Կասկալես Մարտինես** (, ), իսպանացի պետական և քաղաքական գործիչ, Իսպանիայի 11-րդ և 12-րդ գումարման պատգամավորական ժողովի անդամ։

## Կենսագրություն
Լորետո Կասկալես Մարտինեսը ծնվել է 1977 թվականի հունվարի 22-ին Սանտա Պոլա քաղաքում։ Միջնակարգ կրթություն ստանալուց հետո սովորել է անգլիական բանասիրություն։ Համալսարանական կրթությունն ավարտելուց հետո դարձել է Իսպանիայի Ժողովրդական կուսակցության անդամ և վերջինիս կազմում 2003 թվականին առաջադրվել է, որպես Սանտա Պոլայի քաղաքապետի թեկնածու։

Ստանալով ձայների մեծամասնություն՝ նույն թվականին Լորետո Կասկալես Մարտինեսն ընտրվում է Սանտա Պոլայի քաղաքապետ։ Որպես քաղաքապետ պաշտոնավարել է մինչև 2015 թվականը։ 2007 թվականին դարձել է Ալիկանտեի մարզային խորհրդի անդամ։

Լորետո Կասկալես Մարտինեսը տեղական ինքնակառավարման մարմինների ընտրություններին մասնակցել է նաև 2007 և 2011 թվականին։ 2015 թվականին քաղաքապետի պաշտոնում վերընտրվելուց հետո հրաժարական է տվել և նախապատրաստվել 2015-2016 թվականների ընդհանուր ընտրություններին։ 2016 թվականի հուլիսի 12-ին դարձել է Իսպանիայի Թագավորության կորտեսի պատգամավոր։

## Ծանոթագրություններ

Կատեգորիա:Իսպանիայի կորտեսի պատգամավորներ
Կատեգորիա:Իսպանիայի քաղաքական գործիչներ
Կատեգորիա:1977 ծնունդներ
Կատեգորիա:Իսպանիայի պետական գործիչներ
Կատեգորիա:Իսպանիայի կին քաղաքական գործիչներ
Իեզի

**Իեզի** (), կոմունա Իտալիայում՝ Մարկե մարզի Անկոնա գավառում, Անկոնա քաղաքի մերձակայքում։ Կայսր Ֆրիդրիխ Երկրորդի, գրող Ռաֆայել Սաբատինիի, կոմպոզիտորներ Ջովաննի Բատիստա Պերգոլեզիի և Գասպարե Սպոնտինիի բնօրրանն է։ Հին ժամանակներում եղել է հռոմեական Aesis կամ Aesium գաղութը։

Բնակչությունը կազմում է 40233 մարդ (2016 թ.), բնակչության խտությունը՝ 373,45 մարդ/կմ²։ Տարածքը կազմում է 107,73 կմ²։ Փոստային ինդեքս՝ 60035։ Հեռախոսային կոդ՝ 0731։

Իեզին սահմանակից է Ագուլիանո, Կամերատա Պիչենա, Կաստելբելինո, Կիարավալլե, Չինգոլի, Ֆիլոտրանո, Ստաֆոլո, Մոնտե Ռոբերտո, Սան Մարչելո, Սան Պաոլո դի Խեսի, Սանտա Մարիա Նուովա, Մոնսանո, Մոնտե Սան Վիտո, Մայոլատի Սպոնտինի, Պոլվերիջի համայնքներին։

Քաղաքի հովանավորն է սուրբ Սեպտիմիոսը (Սետտիմիո)։ Տոնը նշվում է սեպտեմբերի 22-ին։

## Ժողովրդագրություն
'''Բնակչության թվաքանակի փոփոխությունները.


Colors=
 id:lightgrey value:gray(0.9)
 id:darkgrey value:gray(0.7)
 id:sfondo value:rgb(1,1,1)
 id:barra value:rgb(0.6,0.8,0.6)
ImageSize = width:455 height:373
PlotArea = left:50 bottom:50 top:30 right:30
DateFormat = x.y
Period = from:0 till:45000
TimeAxis = orientation:vertical
AlignBars = justify
ScaleMajor = gridcolor:darkgrey increment:5000 start:0
ScaleMinor = gridcolor:lightgrey increment:1000 start:0
BackgroundColors = canvas:sfondo
BarData=
 bar:1861 text:1861
 bar:1871 text:1871
 bar:1881 text:1881
 bar:1901 text:1901
 bar:1911 text:1911
 bar:1921 text:1921
 bar:1931 text:1931
 bar:1936 text:1936
 bar:1951 text:1951
 bar:1961 text:1961
 bar:1971 text:1971
 bar:1981 text:1981
 bar:1991 text:1991
 bar:2001 text:2001
 bar:2011 text:2011
PlotData=
 color:barra width:20 align:left
 bar:1861 from:0 till: 18948
 bar:1871 from:0 till: 19307
 bar:1881 from:0 till: 19605
 bar:1901 from:0 till: 23285
 bar:1911 from:0 till: 24884
 bar:1921 from:0 till: 26052
 bar:1931 from:0 till: 28793
 bar:1936 from:0 till: 29587
 bar:1951 from:0 till: 32743
 bar:1961 from:0 till: 35331
 bar:1971 from:0 till: 40193
 bar:1981 from:0 till: 40954
 bar:1991 from:0 till: 40156
 bar:2001 from:0 till: 39224
 bar:2011 from:0 till: 40303
PlotData=
 bar:1861 at: 18948 fontsize:S text: 18948 shift:(-16,5)
 bar:1871 at: 19307 fontsize:S text: 19307 shift:(-10,5)
 bar:1881 at: 19605 fontsize:S text: 19605 shift:(-6,5)
 bar:1901 at: 23285 fontsize:S text: 23285 shift:(-10,5)
 bar:1911 at: 24884 fontsize:S text: 24884 shift:(-10,5)
 bar:1921 at: 26052 fontsize:S text: 26052 shift:(-10,5)
 bar:1931 at: 28793 fontsize:S text: 28793 shift:(-16,5)
 bar:1936 at: 29587 fontsize:S text: 29587 shift:(-10,5)
 bar:1951 at: 32743 fontsize:S text: 32743 shift:(-10,5)
 bar:1961 at: 35331 fontsize:S text: 35331 shift:(-10,5)
 bar:1971 at: 40193 fontsize:S text: 40193 shift:(-18,5)
 bar:1981 at: 40954 fontsize:S text: 40954 shift:(-14,5)
 bar:1991 at: 40156 fontsize:S text: 40156 shift:(-10,5)
 bar:2001 at: 39224 fontsize:S text: 39224 shift:(-10,5)
 bar:2011 at: 40303 fontsize:S text: 40303 shift:(-10,5)
TextData=
 fontsize:S pos:(20,20)
 text:Ըստ ISTAT-ի տվյալների


## Արտաքին հղումներ
* Վիճակագրության ազգային ինստիտուտ 
* http://www.istat.it/english/ 

## Ծանոթագրություններ